בס"ד

**די לפטפוטי הסרק!**

**קראו בעיון והפנימו ובא לציון גואל!**

**בסופר או בתחנה  
בתור בהמתנה  
על הספסל בגינה  
או בסתם פטפוט עם השכנה  
  
הדיון מיד עולה  
מי בריא ומי חולה  
מי נפטר ומי נולד  
מי התארס ומי נפרד  
  
מתחילים להעמיק  
לאף אחד כאן לא מעיק  
נשלפות השאלות  
אינפורמציה יש לדלות.  
  
ראשון מגיע תור חולים  
למסדר רופאים עולים  
כדורים, אולי זריקות  
מרשמים וגם תרופות  
ויש כאן גם עיצה של סבתא  
ה"ניתוח" הוא בצוותא.  
  
ותורם של נפטרים,  
"בן תשעים או בן עשרים"?  
תיאור של כל המאורע  
מהחל ועד פטירה  
איך במשפחה הגיבו  
כמה דמעות בדיוק הזילו  
נשארו גם תינוקים?  
האם כולם שם נשואים?  
עוד מידע בבקשה,  
הוא השאיר קצת ירושה?  
  
נשברה לה הצלחת  
בשעה טובה מוצלחת  
לברר כאן לא נשכח  
"הוא או היא" נפלו בפח?  
הוא למדן והיא מוכשרת  
הוא פרפר היא מתאפרת  
היא צדיקה והוא חסיד  
מי הרויח מי הפסיד.....  
  
אולי נפסיק קצת לפטפט  
לרכל ולחטט  
להעמיק, לטחון, לחפור-  
זה הרי לא יעזור!  
  
קצת נחשוב על השני  
קצת מעבר לאני  
נלמד את עצמינו  
(ולו רק בשבילינו)  
להפעיל חוש הדיבור  
בלהמליץ על הציבור  
לדבר מילים טובות  
שעוזרות ומועילות.  
  
אם נרגיל כך את הפה  
אזי ישלח ה' מרפא  
אם נרגיל כך להשיח  
נקרב את המשיח!!!**